Jonathan dos Santos. Jonathan dos Santos Ramírez () — meksikalik futbolchi, Meksika terma jamoasi yarim himoyachisi. Klublardagi karyerasi. Barcelona va Barcelona B. Jonathan dos Santos Luis Enrike tomonidan „Barcelona“ yoshlar jamoasiga qabul qilindgan. 2009-yil 5-sentyabrda Jonathan dos Santos „Barcelona B“ safida „Mallorca“ning o‘rinbosarlariga qarshi o‘yinda debyut qilgan . Uchrashuv 1:1 hisobida yakunlangan. Jonathan dos Santos 2009-yil 28-oktabrda Ispaniya kubogi doirasida „Cultural Leonesa“ jamoasiga qarshi safarda 80-daqiqada yarim himoyachi Seydu Keyta o‘rniga maydonga tushgan va kataloniyaliklar 2:0 hisobida g‘alaba qozongan. Jonathan dos Santos Chempionlar Ligasidagi debyutini 2009-yil 24-noyabrda „Internazionale“ jamoasiga qarshi o‘yinda (2:0) o‘tkazgan va u 90+2-daqiqada Andres Iniestani almashtirgan. Jonathan dos Santos Ispaniya chempionatidagi debyutini 2010-yilning 2-yanvarida „Villarreal“ga qarshi o‘yinda ham ishtirok etgan. Villarreal jamoasi safida. 2014-yilning yozida Jonathan dos Santos 2 million yevro evaziga „Villarreal“ jamoasiga ko‘chib o‘tgan va u yerda akasi Jovani bilan uchrashgan. Shartnoma besh yilga tuzilgan edi. 21-dekabr kuni „Deportivo de Coruña“ga qarshi oʻyinda u La Ligadagi ilk golini urdi. 2016-2-17-yilgi mavsumda u 34 ta oʻyinda qatnashib, ikkita gol va uchta golli uzatma muallifiga aylangan. Los Angeles Galaxy jamoasi safida. 2017-yil 27-iyulda Jonathan dos Santos MLS dan „Los Angeles Galaxy“ klubiga koʻchib oʻtdi va u yerda Jovani bilan yana birlashdi. Milliy terma jamoa safida. Jonathan dos Santos Meksika terma jamoasidagi debyutini 2009-yilning 30- oktyabrida Kolumbiyaga qarshi oʻrtoqlik oʻyinida oʻtkazdi va 72-daqiqada Patrisio Arauxo oʻrniga maydonga tushdi. Meksikaliklar 1:2 hisobida magʻlub boʻlishdi. 2019-yilning yozida u KONKAKAF Oltin Kubogi uchun terma jamoaga chaqirilgan edi. Final uchrashuvida, 73-daqiqada u yagona gol kiritib, jamoasiga AQSh termasi ustidan gʻalaba keltirdi. U turnirning ramziy terma jamoasiga kiritildi. Yutuqlari. Barcelona